TH ตั้ง “TH Data Lab” ลุยขยายโครงสร้างธุรกิจ “Web3”
TH จัดตั้งบ.ย่อย “TH Data Lab Inc.” ที่สหรัฐอเมริกา เดินหน้าพัฒนาธุรกิจ “Decentralized Storage” ซึ่งเป็นโครงสร้างที่สําคัญของ Web 3 และเทคโนโลยีที่เกี่ยวข้อง ขยายโครงสร้างพื้นฐานการจัดเก็บข้อมูลแบบกระจายอำนาจ 
TH จัดตั้งบ.ย่อย “TH Data Lab Inc.” ที่สหรัฐอเมริกา เดินหน้าพัฒนาธุรกิจ “Decentralized Storage” ขยายโครงสร้างพื้นฐานการจัดเก็บข้อมูลแบบกระจายอำนาจ
26 ก.ย. 2565

นายพงษ์ศักดิ์ ชาเจียมเจน กรรมการผู้อำนวยการ บริษัท ตงฮั้ว โฮลดิ้ง จํากัด (มหาชน) หรือ TH แจ้งผ่านตลาดหลักทรัพย์ ได้ยื่นจดตั้งบริษัทย่อย TH Data Lab Inc. ที่สหรัฐอเมริกาและลงนามในสัญญา SAFE (Simple Agreement for Future Equity) กับ ESPA ที่มีกลุ่มบริษัท Protocol Labs (ผ้กู่อตั้ง IPFS และ FileCoin) และ PikNik ( ผ้นำด้าน Decentralized Storage ของสหรัฐอเมริกา) เป็นผู้ถือหุ้นและให้การสนับสนุน เพื่อพัฒนาธุรกิจ Decentralized Storage ซึ่งเป็นโครงสร้างที่สําคัญของ Web 3 และเทคโนโลยีที่เกี่ยวข้อง เช่น Blockchain
รวมทั้งเตรียมความพร้อมสําหรับการระดมทุนจากนักลงทุนสถาบันและกองทุนต่างๆ ทั่วโลกที่สนใจและเลือกลงทนในบริษัทที่มีศักยภาพที่จดทะเบียนในสหรัฐอเมริกา
โดยการจัดตั้งบริษัท TH Data Lab Inc. ในครั้งนี้ เป็นก้าวสำคัญของบริษัทฯ ที่จะทําให้บริษัทฯ เติบโตตามเมกะเทรนด์ของโลกและขยายธุรกิจสู่ระดับภูมิภาค ด้วยความร่วมมือกับบริษัทพันธมิตรที่เป็นผู้นำด้าน Decentralized Storage อันดับหนึ่งของโลก ซึ่งจะทำให้บริษัทฯ สามารถเติบโตสร้างผลตอบแทนอยางมีนัยสำคัญภายในปี 2566
อนึ่ง บริษัทฯ ได้มีมติเมื่อวันที่ 11 พฤศจิกายน 2564 อนุมัติงบประมาณจำนวน 100 ล้านบาท เพื่อพัฒนาโครงการ Decentralized Infrastructure และ ร่วมทุนและกับบริษัทเทคโนโลยีทั้งในและต่างประเทศ เพื่อรองรับเมกะเทรนด์ และการเปลี่ยนแปลงที่จะเกิดขึ้นอย่างรวดเร็วของอินเทอร์เน็ตรุ่นที่ 3 (Web3)